Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 1999 m. lapkričio 5 d.

NUTARIMO Nr. 1235 „DĖL LIETUVOS RESPUBLIKOS DIPLOMATINĖS TARNYBOS VEIKLOS“ PAKEITIMO

2017 m. gruodžio 20 d. Nr. 1119

Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 1999 m. lapkričio 5 d. nutarimą Nr. 1235 „Dėl Lietuvos Respublikos diplomatinės tarnybos veiklos“:

1.1. Pakeisti 2 punktą ir jį išdėstyti taip:

„2. Nustatyti, kad diplomatams, kitiems valstybės tarnautojams, žvalgybos pareigūnams (toliau kiti valstybės tarnautojai ir žvalgybos pareigūnai (išskyrus profesinės karo tarnybos karius) vadinama – kiti valstybės tarnautojai) ir kitiems atstovybės darbuotojams, dirbantiems pagal darbo sutartis atstovybėse ir nurodytiems Lietuvos Respublikos diplomatinės tarnybos įstatymo 14 straipsnio 2 dalyje (toliau – darbuotojai, dirbantys pagal darbo sutartis), darbo užmokestis mokamas vadovaujantis Lietuvos Respublikos valstybės tarnybos įstatymu, Lietuvos Respublikos diplomatinės tarnybos įstatymu ir Lietuvos Respublikos žvalgybos įstatymu.

1.2. Pakeisti 7 punktą ir jį išdėstyti taip:

„7. Nustatyti, kad:

7.1. darbuotojams, dirbantiems pagal darbo sutartis (išskyrus vyresnįjį specialųjį kurjerį ir specialųjį kurjerį):

7.1.1. gali būti taikomos 3.6 papunkčio (išskyrus šeimos narius ir atstovybės darbuotojus, kurie jau apdrausti (apsidraudę) sveikatos draudimu, galiojančiu toje valstybėje, kurioje yra atstovybė), 4.2 papunkčio (4.4 papunktyje nustatyta tvarka ne daugiau kaip 70 procentų 4.2.5 papunktyje nustatytos išmokos, o jeigu į tą pačią ar skirtingas atstovybes priimti darbuotojai sutuoktiniai gyvena toje pačioje vietovėje, vienam iš šių darbuotojų skiriama iki 100 procentų dydžio 4.2.5 papunktyje nustatytos išmokos) ir 5.6 papunkčio nuostatos;

7.1.2. gali būti kompensuojamos (išskyrus šeimos narius) persikėlimo iš Lietuvos Respublikos į užsienio valstybę ir iš užsienio valstybės į Lietuvos Respubliką išlaidos, nurodytos 5.1.1–5.1.3 papunkčiuose, 5.2 papunktyje nustatyta tvarka iš valstybės institucijai ar įstaigai, priėmusiai ar perkėlusiai darbuotoją dirbti atstovybėje, skirtų asignavimų;

7.2. vyresniajam specialiajam kurjeriui ir specialiajam kurjeriui taikomos 3.6 (išskyrus šeimos narius) papunkčio nuostatos.“

1.3. Pakeisti 8 punktą ir jį išdėstyti taip:

„8. Leisti valstybės institucijos ar įstaigos, į atstovybę paskyrusios ar perkėlusios diplomatą, kitą valstybės tarnautoją ar priėmusios dirbti pagal darbo sutartį darbuotoją, vadovui jo nustatyta tvarka, atsižvelgiant į Lietuvos ekonominę padėtį, valiutų kursų kitimą ar valstybės, kurioje yra atstovybė, ypatumus ir gyvenimo lygio kitimus, iki 30 procentų didinti (mažinti) sveikatos draudimo metų išlaidų normas, gyvenimo lygio vietos koeficientus visoms arba atskiroms išlaidų rūšims, nurodytoms 3.1–3.4, 3.6, 5.3 papunkčiuose, ir gyvenamųjų patalpų nuomos lygio vietos koeficientus.“

1.4. Pakeisti 9 punktą ir jį išdėstyti taip:

„9. Nustatyti, kad:

9.1. Diplomatų ir kitų valstybės tarnautojų šio nutarimo 3.1–3.4, 3.6 ir 5.3 papunkčiuose nurodytoms išlaidų normoms taikomas gyvenimo lygio vietos koeficientas, kurį sudaro bazinio gyvenimo lygio vietos koeficiento ir papildomo (motyvacijos) gyvenimo lygio vietos koeficiento (jeigu toks nustatytas) dydžių suma.

9.2. Darbuotojų, dirbančių pagal darbo sutartis, darbo užmokesčiui ir šio nutarimo 3.6 papunktyje nurodytai išlaidų normai taikomas bazinis gyvenimo lygio vietos koeficientas.“

1.5. Pakeisti nurodytu nutarimu patvirtintus gyvenimo lygio vietos koeficientus ir pripažinti netekusia galios pastabą.

2. Šis nutarimas įsigalioja 2018 m. sausio 1 d.

Ministras Pirmininkas	Saulius Skvernelis

Užsienio reikalų ministras	Linas Antanas Linkevičius